## Zakon o izmjenama i dopunama Zakona o profesionalnoj rehabilitaciji i zapošljavanju osoba s invaliditetom

### NN 33/2005 (14.3.2005.), Zakon o izmjenama i dopunama Zakona o profesionalnoj rehabilitaciji i zapošljavanju osoba s invaliditetom

HRVATSKI SABOR

639

Na
teme­lju članka 88. Ustava Republike Hrvatske,
donosim

ODLUKU

O
PROGLAŠENJU ZAKONA O IZMJENAMA I DOPUNAMA ZAKONA O PROFESIONALNOJ
REHABILITACIJI I ZAPOŠLJAVANJU OSOBA S INVALIDITETOM

Proglašavam
Zakon o izmjenama i dopunama Zakona o profesionalnoj rehabilitaciji i zapoš­ljava­nju osoba s
invaliditetom, koje­ga je Hrvatski sabor donio na sjednici 25. ve­ljače 2005. godine.

Broj: 01-081-05-770/2
Zagreb, 4. ožujka 2005.

Predsjednik
Republike Hrvatske
**Stjepan Mesić,** v. r.

ZAKON

O
IZMJENAMA I DOPUNAMA ZAKONA O PROFESIONALNOJ REHABILITACIJI I ZAPOŠLJAVANJU
OSOBA S INVALIDITETOM

Članak
1.

U
Zakonu o profesionalnoj rehabilitaciji i zapošljavanju osoba s invaliditetom
(»Narodne novine«, br. 143/02.) u članku 1. iza
riječi: »Zakonom« dodaju se riječi: »u cilju zaštite osoba s invaliditetom«, a
riječi: »na otvorenom tržištu rada i pod« zamjenjuju se riječima: »pod općim
i«.

Članak
2.

U
članku 2. stavku 2. iza riječi: »osposobiti« briše se zarez i dodaje riječ:
»i«, a riječi: »i raditi na tržištu rada« brišu se.

Članak 3.

U članku 3. stavku 1. točki 1. riječ: »to« briše
se, a iza riječi »pravo« dodaju se riječi: »na profesionalnu rehabilitaciju«.

U točki 2. iza riječi: »rad« dodaju se riječi:
»koja je pravo na profesionalnu rehabilitaciju ostvarila«.

U točki 5. iza riječi: »razvoju« dodaju se
riječi: »koji je pravo na profesionalnu rehabilitaciju ostvario«.

Članak 4.

U članku 4. stavak 3. mijenja se i glasi:

»(3)
Postupak utvrđivanja invaliditeta i smanjene radne sposobnosti te ostvarivanja
prava na profesionalnu rehabilitaciju pokreće se na zahtjev osobe s
invaliditetom, njezinih roditelja, zakonskog zastupnika, skrbnika, izabranog
liječnika primarne zdravstvene zaštite, socijalnog radnika ili defektologa.«

Stavak
5. briše se.

Članak
5.

U
članku 7. stavak 1. i 2. mijenjaju se i glase:

»(1)
O načinu ostvarivanja prava na profesionalnu rehabilitaciju nezaposlenih osoba
s invaliditetom odlučuje u prvom stupnju područna služba Hrvatskog zavoda za
zapošljavanje u kojoj je osoba s invaliditetom prijavljena kao nezaposlena.

(2)
Postupak ostvarivanja prava iz stavka 1. ovoga članka pokreće se na zahtjev
osobe s invaliditetom, njezinih roditelja, zakonskog zastupnika, skrbnika,
izabranog liječnika primarne zdrav­stvene zaštite,
socijalnog radnika ili defektologa. Zahtjevu se prilaže dokaz o utvrđenom
invaliditetu i o smanjenoj radnoj sposobnosti.«

Članak
6.

Članak
8. briše se.

Članak
7.

Članak
9. mijenja se i glasi:

»(1)
Osobe s invaliditetom zapošljavaju se pod općim ili posebnim uvjetima.

(2)
Pod općim uvjetima zapošljavanja smatra se zapošlja­va­nje
osoba s invaliditetom po općim propisima koji uređuju pod­ručje
rada i zapošljavanja.

(3)
Pod posebnim uvjetima zapošljavanja smatra se zapošlja­vanje u ustanovi ili trgovačkom društvu osnovanom radi zapošlja­va­nja osoba s
invaliditetom (u daljnjem tekstu: zaštitna radionica), kao i samozapošljavanje
osoba s invaliditetom.

(4)
Pod posebnim uvjetima zapošljavaju se osobe s invaliditetom koje se na temelju
radnih i općih uvjeta ne mogu pod općim uvjetima zaposliti ili zadržati radno
mjesto uz primjenu olakšica iz članka 29. ovoga Zakona.«

Članak.
8.

U
podnaslovu iznad članka 10. riječi: »NA OTVORENOM TRŽIŠTU RADA« zamjenjuju se
riječima: »POD OPĆIM UVJETIMA«.

Članak
9.

Članak
10. mijenja se i glasi:

»(1)
Tijela državne uprave, tijela sudbene vlasti, tijela jedinica lokalne i
područne (regionalne) samouprave, javne službe, izvan proračunski fondovi, te
pravne osobe u vlasništvu ili u pre­te­žitom vlasništvu Republike Hrvatske i
pravne osobe u vlasniš­tvu
ili pretežitom vlasništvu jedinica lokalne i područne (regionalne) samouprave
dužni su na primjerenom radnom mjestu prema vlastitom odabiru, u primjerenim
radnim uvjetima imati zapos­leno:

– do 31. prosinca 2005. najmanje jednu zaposlenu
osobu s invaliditetom na svakih 50 zaposlenih,

– do 31. prosinca 2008. najmanje jednu zaposlenu
osobu s invaliditetom na svakih 42 zaposlenih,

– do 31. prosinca 2011. najmanje jednu zaposlenu
osobu s invaliditetom na svakih 35 zaposlenih,

– do 31. prosinca 2014. najmanje jednu zaposlenu
osobu s invaliditetom na svakih 25 zaposlenih,

– do 31. prosinca 2017. i nadalje najmanje jednu
zaposlenu osobu s invaliditetom na svakih 20 zaposlenih.

(2) Obveza iz stavka 1. ovoga članka ne odnosi
se na poslodavca – fizičku ili pravnu osobu koji zapošljava manje od dvadeset
radnika.

(3)
Poslodavci iz stavka 1. ovoga članka dužni su dati prednost pri zapošljavanju
osobi s invaliditetom ukoliko ista zadovoljava sve tražene uvjete propisane
oglasom ili natječajem.«

Članak
10.

Iza
članka 10. dodaje se članak 10.a koji glasi:

»Članak
10.a

(1)
Svi poslodavci, osim poslodavaca iz članka 10. stavka 2. ovoga Zakona dužni su
plaćati Poseban doprinos za poticanje zapošljavanja osoba s invaliditetom (u
daljnjem tekstu: Poseban doprinos).

(2)
Osnovica za obračun Posebnog doprinosa jednaka je osnovici prema kojoj
poslodavac ima obvezu obračuna doprinosa za zapošljavanje u skladu s propisima
koji uređuju doprinose za obvezna osiguranja, a visina doprinosa obračunava se
po stopi 0,1%.

(3)
Iznimno od odredbe stavka 2. ovoga članka, poslodavcu koji podliježe obvezi iz
članka 10. stavka 1. ovoga Zakona, a nije zaposlio osobe s invaliditetom,
visina doprinosa obračunava se po stopi od 0,2%.

(4)
Na obvezu obračunavanja, plaćanja, izvještavanja, dospi­je­ća
za uplatu, obvezu plaćanja zatezne kamate u slučaju nepla­ćanja Posebnog doprinosa u propisanom roku i ostale obveze
poslodavca vezane uz Posebni doprinos te na mjerodavnost zaprimanja izvješća,
evidentiranje, naplatu, nadzor, zastaru utvrđivanja i prava na naplatu Posebnog
doprinosa, vođenje drugostupanjskog i prekršajnog postupka, primjenjuju se
posebni propisi koji uređuju doprinose za obvezna osiguranja, kao i opći
porezni propisi te provedbeni propisi doneseni na temelju istih, ukoliko ovim
Zakonom nije drugačije propisano.

(5) Poseban doprinos uplaćuje se u korist
uplatnog računa propisanog provedbenim propisom o načinu uplaćivanja prihoda
proračuna, doprinosa za obvezna osiguranja te prihoda za financiranje drugih
javnih potreba kojeg donosi ministar financija.

(6) Poseban doprinos iz stavka 2. ovoga članka
započinje se obračunavati i uplaćivati s obračunom i uplatom doprinosa za
obvezna osiguranja za siječanj 2005. godine.«

Članak 11.

U članku 11. stavku 1. iza riječi: »Hrvatske«
dodaju se riječi: »i pravne osobe u vlasništvu ili pretežitom vlasništvu
jedinica lokalne i područne (regionalne) samouprave,«.

Iza stavka 2. dodaje se novi stavak 3. koji
glasi:

»(3) U postupku rješavanja o zahtjevu za odgodom
obveze zapošljavanja iz stavka 2. ovoga članka primjenjuju se odredbe Zakona o
općem upravnom postupku.«

Dosadašnji stavak 3. koji postaje stavak 4.,
mijenja se i glasi:

»(4) Primjerak rješenja o odgodi obveze
zapošljavanja iz stav­ka 3. ovoga članka dostavlja se Fondu za profesionalnu
rehabilitaciju i zapošljavanje osoba s invaliditetom (u daljnjem tekstu:
Fond).«

Članak
12.

U
podnaslovu iznad članka 12. riječi: »I ZAPOŠLJAVANJE U OBITELJSKOM
GOSPODARSTVU« brišu se.

Članak
13.

Članak
12. mijenja se i glasi:

»(1)
Pod samozapošljavanjem osoba s invaliditetom u smislu ovoga Zakona smatra se:

1.
osnivanje obrta ili zadruge,

2. osnivanje djelatnosti slobodnog zanimanja
(profesionalne djelatnosti), te

3. osnivanje djelatnosti poljoprivrede i
šumarstva čiji je osnivač osoba s invaliditetom ili više osoba s invaliditetom.

(2) Djelatnost iz stavka 1. točke 1. i 2. ovoga
članka registrirana je samostalna djelatnost za čije je obavljanje odobrenje
izdalo nadležno tijelo i koja je upisana u odgovarajući registar toga tijela.

(3) Djelatnost iz stavka 1. točke 3. ovoga
članka registrirana je djelatnost upisana u Upisnik seljačkih gospodarstava ili
obiteljskih poljoprivrednih gospodarstava pri uredu državne uprave u jedinicama
lokalne ili područne (regionalne) samouprave, odnos­no upravnom tijelu Grada
Zagreba nadležnom za poslove poljoprivrede i koja je upisana u registar
obveznika poreza na dohodak sukladno propisima o porezu na dohodak.«

Članak
14.

U
članku 13. stavak 5. briše se.

Dosadašnji
stavak 6. postaje stavak 5.

Članak
15.

Podnaslov
iznad članka 14. i članak 14. brišu se.

Članak
16.

U
članku 15. stavku 4. riječi: »područna služba Hrvatskog zavoda za zapošljavanje
nadležna« zamjenjuju se riječima: »centar za socijalnu skrb nadležan«, a
riječi: »Središnja služba tog Zavoda« zamjenjuju se riječima: »ministarstvo
nadležno za socijalnu skrb«.

Članak
17.

U
članku 16. stavku 1. riječ: »javna« briše se.

Stavak
2. mijenja se i glasi:

»(2)
Ustanovu mogu pojedinačno ili zajednički osnovati Republika Hrvatska, jedinice
lokalne i područne (regionalne) samouprave, Hrvatski zavod za zapošljavanje,
udruge poslodavaca, sindikati, udruge osoba s invaliditetom, humanitarne
udruge, vjerske zajednice i druge pravne i fizičke osobe.«

Stavak 3. briše se.

Dosadašnji stavak 4. postaje stavak 3.

U dosadašnjem stavku 5. koji postaje stavak 4.
riječi: »stav­ka 4.« zamjenjuju se riječima: »stavka 3.«, a riječi: »ministar
nadležan za rad i socijalnu skrb« zamjenjuju se riječima: »ministar nadležan za
socijalnu skrb«.

Dodaju se stavci 5. i 6. koji glase:

»(5) Ako su ustanovu osnovala dva ili više
osnivača, njihova međusobna prava i obveze uređuju se aktom o osnivanju ili
ugovorom.

(6)
Ustanove za profesionalnu rehabilitaciju mogu biti osni­va­či
zaštitnih radionica i radnih centara.«

Članak
18.

Iza
članka 18. dodaje se članak 18.a koji glasi:

»Članak
18.a

(1)
Ustanova može posredovati pri zapošljavanju korisnika na povremenim poslovima
bez zasnivanja radnog odnosa za vrije­me trajanja profesionalne rehabilitacije
i korisnika koji su pro­fe­sionalno
rehabilitirani, a na skrbi su ustanove.

(2)
Poslove iz stavka 1. ovoga članka mogu obavljati i:

–
domovi socijalne skrbi koji obavljaju i djelatnost srednjeg školstva za
korisnike na školovanju i nakon završetka školovanja,

–
domovi socijalne skrbi za osobe s tjelesnim ili mentalnim oštećenjima za svoje
korisnike koje nemaju radnu sposobnost u okviru psihosocijalne rehabilitacije,

–
domovi socijalne skrbi za korisnike sa smanjenom radnom sposobnošću.«

Članak
19.

U
članku 19. stavak 3. mijenja se i glasi:

»(3)
Zaštitna radionica je obvezna osigurati usluge službe me­dicine
rada u svrhu zdravstvenog nadzora primjerenog opasnostima i štetnostima za
zdravlje, sigurnost i daljnje smanjenje radne sposobnosti osoba s invaliditetom
te osigurati najmanje jednom u dvije godine periodične preglede tih osoba kao i
provo­đe­nje mjera sukladno preporuci specijalista
medicine rada.«

Članak
20.

U
članku 22. stavku 1. riječi: »javna« i »na otvorenom tržištu rada ili u
zaštitnim radionicama« brišu se.

U
stavku 6. riječi: »prethodnog stavka« zamjenjuju se riječima: »stavka 5. ovoga
članka«, a riječi: »ministar nadležan za rad i socijalnu skrb« zamjenjuju se
riječima: »ministar nadležan za socijalnu skrb«.

Članak
21.

U
članku 23. stavku 1. riječi: »uz suglasnost ministra nadlež­nog za rad i socijalnu skrb« brišu se.

Članak
22.

U
članku 27. stavku 3. riječi: »imenovan hrvatski državljanin koji« zamjenjuju se
riječima: »imenovana osoba koja«, a riječ: »pet« zamjenjuje se riječju: »tri«.

Članak
23.

Naslov
pod brojem VI. mijenja se i glasi: »OLAKŠICE I POTICAJI PRI ZAPOŠLJAVANJU OSOBA
S INVALIDITETOM«.

Članak
24.

U
članku 29. stavak 1. mijenja se i glasi:

»(1)
Poslodavac koji zapošljava osobe s invaliditetom pod općim uvjetima ima pravo
na iste olakšice kao i poslodavac koji zapošljava osobe s invaliditetom pod
posebnim uvjetima i to:

1.
pravo na porezne olakšice predviđene posebnim propisima,

2.
pravo na novčani poticaj, i

3.
pravo na poticaje predviđene posebnim ugovorom o za­poš­ljavanju osoba s invaliditetom sklopljenim s Fondom, Hrvat­skim zavodom za zapošljavanje, nadležnom službom socijalne
skrbi, jedinicom lokalne i područne (regionalne) samouprave ili s drugim
poslodavcem (u daljnjem tekstu: nositelj osiguranja za­pošljavanja).«

Iza
stavka 1. dodaje se novi stavak 2. koji glasi:

»(2)
Prava iz stavka 1. ovoga članka pripadaju poslodavcu i osobi s invaliditetom
koja se samozapošljava bez obzira je li osoba s
invaliditetom bila prethodno prijavljena u evidenciji nezaposlenih osoba
Hrvatskog zavoda za zapošljavanje.«

U
dosadašnjem stavku 2. koji postaje stavak 3. riječi: »dijela plaće« zamjenjuju
se riječju: »troškova«.

Članak
25.

Članak
30. mijenja se i glasi:

»(1)
Novčani poticaj poslodavcu koji zapošljava osobu s in­va­liditetom
određuje se u visini uplaćenog doprinosa za osnovno zdravstveno osiguranje i
doprinosa za zapošljavanje obračunatog i uplaćenog sukladno propisima o
doprinosima za obvezna osiguranja.

(2)
Novčani poticaj osobama s invaliditetom po osnovi sa­mo­zapošljavanja
određuje se u visini uplaćenog doprinosa za os­novno
zdravstveno osiguranje.

(3)
Poslodavac iz stavka 1. ovoga članka podnosi Fondu zahtjev za isplatu novčanog
poticaja kojem prilaže:

–
obračun novčanog poticaja s podacima o osobama s invaliditetom i uplaćenim
doprinosima iz stavka 1. ovoga članka,

–
dokaz da su za sve radnike uplaćeni doprinosi za obvezna osiguranja,

–
dokaz da je osobi s invaliditetom isplaćena plaća s pripa­da­ju­ćom obračunskom listom, a prvi put i dokaz o zapošljavanju
osobe s invaliditetom.

(4)
Osoba s invaliditetom iz stavka 2. ovoga članka podnosi Fondu zahtjev za
isplatu novčanog poticaja kojem prilaže:

–
obračun novčanog poticaja s podacima o osobi s invaliditetom i uplaćenim
doprinosima iz stavka 2. ovoga članka,

–
dokaz da su za isto razdoblje uplaćeni doprinosi za obvezno osiguranje za  podnositelja zahtjeva, a prvi put i dokaz o
prijavi na obvezno mirovinsko i zdravstveno osiguranje te dokaz o invaliditetu.

(5)
Zahtjev za  isplatu  novčanog poticaja osobe iz stavka 1. i 2.
ovoga članka mogu podnijeti najranije po isteku tromjesečja u kojem su
doprinosi uplaćeni za uplate u
prethodnom tromjeseč­ju. Novčani poticaj se
isplaćuje u roku od 30 dana od dana pod­no­šenja
zahtjeva s obaveznim prilozima.

(6)
Ovlašćuje se Fond da javno i na pristupačan način objavi način ostvarivanja
prava na novčani poticaj te da putem nadležnih upravnih tijela kod poslodavca
nadzire pravilnost obračuna nov­ča­nog poticaja i
vjerodostojnost priloženih dokaza.«

Članak
26.

Podnaslov
iznad članka 32. i članak 32. brišu se.

Članak
27.

U
članku 33. stavak 4. mijenja se i glasi:

»(4)
Prihodi Fonda su:

1. sredstva Posebnog doprinosa iz članka 10.a
ovoga Zakona,

2. sredstva iz državnog proračuna,

3. neutrošena sredstva posebne namjene iz članka
31. ovoga Zakona i

4. drugi prihodi ostvareni na temelju zakona i
drugih propisa, te darovi i pomoći u novcu domaćih i stranih pravnih i fizičkih
osoba.«

U stavku 5. podstavak 4. mijenja se i glasi:

»– financiranja ili sufinanciranja programa i
projekata za poticanje zapošljavanja i za održavanje zaposlenosti osoba s
invaliditetom.«

Članak
28.

U
članku 35. stavku 1. točka 1. mijenja se i glasi:

»1.
koja prilikom zapošljavanja ne da prednost osobi s invaliditetom (članak 10.
stavak 3.).«

Točka
3. briše se.

Dosadašnje
točke 4., 5., 6. i 7. postaju točke 3., 4., 5. i 6.

Članak
29.

Članak
36. mijenja se i glasi:

»Nadzor
nad zakonitošću rada, općih akata i nadzor nad stru­č­nim
radom nad ustanovama iz članka 16. ovoga Zakona i nad radnim centrom obavlja
ministarstvo nadležno za socijalnu skrb.«

Članak
30.

Pravilnik
iz članka 16. stavka 5. i Pravilnik iz članka 22. stavka 6. donijet će ministar
nadležan za socijalnu skrb u roku od tri mjeseca od dana stupanja na snagu
ovoga Zakona.

Članak
31.

Fond
će odluku o načinu ostvarivanja prava na novčani poticaj iz članka 25. stavak
6. ovoga Zakona donijeti i objaviti u »Narodnim novinama« u roku od 60 dana od
dana stupanja na snagu ovoga Zakona.

Članak
32.

Ustanove
za profesionalnu rehabilitaciju osnovane prije stupanja na snagu ovoga Zakona
dužne su svoje poslovanje uskladiti s odredbama ovoga Zakona u roku od 6
mjeseci od stupanja na snagu ovoga Zakona.

Članak 33.

Ovlašćuje se Odbor za zakonodavstvo Hrvatskoga
sabora da utvrdi i izda pročišćeni tekst Zakona o profesionalnoj rehabilitaciji
i zapošljavanju osoba s invaliditetom.

Članak 34.

Ovaj Zakon stupa na snagu danom objave u
»Narodnim novinama«.

Klasa: 100-03/05-01/01
Zagreb, 25. veljače 2005.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 33/2005-639